ຊາວຈີນຍັງພາກພູມໃຈ ທີ່ໄດ້ເປັນເຈົ້າພາບ ກິລາໂອລິມປິກ ປີ 2008 (ວີດີໂອລາວ/ອັງກິດ)
ຊາວຈີນຍັງພາກັນຫຼັ່ງ​ໄຫຼ​ ໄປ​​ຊົມ​ສະຖານທີ່​ແຂ່ງຂັນ​ກິລາ​ໂອ​ລິ​ມປິກ ທີ່ກຸງປັກກິ່ງນັ້ນ ​ຢ່າງ​ສະໝໍ່າສະ​ເໝີ​​ມາ ບໍ່​ຂາດລະຍະ.
ໃນຂະນະມື້ເປີດການແຂ່ງຂັນກິລາໂອລິມປິກ ປີ 2012 ທີ່ກຸງລອນດອນ ປະເທດອັງກິດ ກໍາລັງເຄື່ອນໃກ້ເຂົ້າມາທຸກຂະນະນັ້ນ ບັນດານັກທ່ອງທ່ຽວຊາວຈີນທີ່ໄປທ່ຽວ ຕາມສະຖານ ທີ່ແຂ່ງຂັນກິລາໂອລິມປິກປີ 2008 ທີ່ກຸງປັກກິ່ງ ກ່າວວ່າ ສໍາລັບພວກເຂົາເຈົ້າແລ້ວ ມໍລະ ດົກຕົກທອດອັນຍືນຍາວສໍາຄັນທີ່ສຸດ ຂອງການແຂ່ງຂັນກິລາເຫລົ່ານັ້ນ ຄືຄວາມສໍານຶກໃນ ຄວາມພາກພູມໃຈແຫ່ງຊາດຢ່າງນຶ່ງ Stephanie Ho ຜູ້ສື່ຂ່າວວີໂອເອ ລາຍງານມາຈາກນະຄອນຫຼວງປັກກິ່ງຂອງຈີນ ຊຶ່ງທອງປານ ມີລາຍລະອຽດມາ ສະເໜີທ່ານ ຊາວຈີນສະເຫຼີມສະຫຼອງງານແຂ່ງຂັນກິລາໂອລິມປິກ ປີ 2008 ປຽບສະເໝືອນເປັນງານ ສະຫລອງການເປີດໂຕປະເທດຊາດຂອງພວກເຂົາເຈົ້າ ເກືອບສີ່ປີຜ່ານມາ ນໍ້າໃຈດັ່ງກ່າວ ນັ້ນກໍຍັງເປັນມີຢູ່ຢ່າງຖ້ວມລົ້ນ ໃນຂະນະທີ່ບັນດານັກທ່ອງທ່ຽວພາກັນຫຼັ່ງໄຫຼໄປທ່ຽວຊົມ ສະຖານທີ່ແຂ່ງຂັນກິລາໂອລິມປິກ ຢ່າງສະໝໍ່າສະເໝີມາບໍ່ຂາດລະຍະ ໂຮມທັງ ນາງ ຊູຈິງ ນາຍໜ້າຂາຍບ້ານແລະທິ່ດິນຈາກເມືອງກວາງຊີ ທີ່ກ່າວວ່າ: ດັ່ງດຽວກັນກັບການແຂ່ງຂັນກິລາໂອລິມປິກທຸກໆຄັ້ງຜ່ານມາ ພວກນັກວິຈານໄດ້ຊີ້ໃຫ້ ເຫັນວ່າບັນດາປະເທດທີ່ເປັນເຈົ້າພາບຈັດງານແຂ່ງຂັນໂອລິມປິກທັງຫຼາຍໄດ້ໃຊ້ຈ່າຍເງິນ ໄປຫຼາຍພັນລ້ານໂດລາຢ່າງໃດ ເວລາການ ແຂ່ງຂັນກິລາສິ້ນສຸດລົງ ກໍປະໄວ້ແຕ່ບ່ອນ ແຂ່ງຂັນແຫ່ງຕ່າງໆທີ່ບໍ່ສົມກັບລາຍຈ່າຍ ຈີນແມ່ນບໍ່ມີຂໍ້ຍົກເວັ້ນໃດໆ ສອງສະຖານທີ່ສໍາຄັນທີ່ດຶງດູດຄວາມສົນໃຈທີ່ສຸດຂອງກິລາ ໂອລິມປິກ ຄືສະໜາມກິລາແຫ່ງຊາດ ທີ່ຮູ້ກັນໃນຊື່ນຶ່ງວ່າ ຮັງນົກນັ້ນ ແລະສູນກາງການ ແຂ່ງຂັນກິລາໃນນໍ້າທີ່ຮູ້ກັນດີວ່າກ້ອນນໍ້າ ອັນເປັນສອງສະຖານຕົວຢ່າງທີ່ສໍາຄັນ ສະຖານທີ່ເອີ້ນວ່າ ກ້ອນນໍ້ານັ້ນ ເປີດໃຫ້ຜູ້ຄົນເຂົ້າໄປເບິ່ງຊົມໃຫ້ເປັນສວນນໍ້າ ສ່ວນສະໜາມກິລາທີ່ເອີ້ນວ່າ ຮັງນົກ ນັ້ນ ໄດ້ດຶງດູດນັກທ່ອງທ່ຽວ ຈຳນວນນຶ່ງ ແລະກໍໃຊ້ເປັນບ່ອນຈັດງານ ຫຼືພິທີຕ່າງໆມາແລ້ວຫຼາຍຄັ້ງ ແຕ່ປົກກະຕິຈະບໍ່ໄດ້ໃຊ້ເຮັດຫຍັງ ນາງກາວ ຊຶ່ງເປັນພະຍາບານ ຈາກເມືອງ Anhui ບໍ່ຂໍຂັດແຍ້ງເລຶ່ອງຄ່າໃຊ້ຈ່າຍ ແຕ່ຢ່າງໃດກໍດີ ນາງກ່າວວ່າ ນາງພູມໃຈທີ່ຈີນສາມາດມີທຶນເຮັດໄດ້ ນາງກາວເວົ້າວ່າ ນາຍ ຈຽງ ຊ່ຽວຢູ ຈາກອົງການພັດທະນາເມືອງໂອລິມປິກທີ່ກຸງປັກກິ່ງໃຫ້ ຄວາມສຳຄັນໃນການແຂ່ງຂັນກິລາຕ່າງໆ ທີ່ໄດ້ປະໃນສິ່ງທີ່ລາວເອີ້ນວ່າມໍລະດົກຕົກທອດດ້ານວັດຖຸອັນໃຫຍ່ໂຕສິ່ງນຶ່ງ ແລະການສະໜັບສະໜຸນຈາກມະຫາຊົນຈີນສໍາລັບງານແຂ່ງຂັນກິລາໂອ ລິມປິກນັ້ນຍັງເຂັ້ມແຂງແໜ້ນໜຽວຢູ່ຕະຫຼອດມາ ຈົນພວກນັກທ່ອງທ່ຽວບາງຄົນຄິດວ່າ ສະຖານທີ່ແຂ່ງຂັນກິລາໂອລິມປິກທີ່ວ່ານີ້ ມັນຄຸ້ມກັບເວລາທີ່ໄດ້ເຫັນ ຫຼາຍກວ່າສະຖານທ່ອງທ່ຽວວັດທະນະທໍາທີ່ວ່າຂຶ້ນຊື່ລືຊາອັນດັບນຶ່ງຂອງກຸງປັກກິ່ງນັ້ນ ຊຶ່ງກໍຄືເມືອງຕ້ອງຫ້າມ ຫຼືພະລາດຊະວັງເກົ່າ ນັ້ນຊໍ້າອີກ ນາຍ Qu ນັກທຸລະກິດຊາວຈີນຈາກເມືອງ Gansu ໃຫ້ທັດສະນະວ່າ: ນາຍຄິວກ່າວວ່າ: ນອກນີ້ແລ້ວກໍຍັງມີມໍລະດົກຕົກທອດອີກຢ່າງນຶ່ງຈາກກິລາໂອລິມປິກ ນາຍ ຮົງ ນັກທຸລະກິດຈາກເມືອງໜິງໂບພາກຕາເວັນອອກຂອງຈີນ ກ່າວວ່າ ນັ້ນກໍຄື ມັນໄດ້ພາໃຫ້ເກີດຄວາມສົນໃຈຫຼາຍຂຶ້ນໃນການແຂ່ງຂັນກິລາທົ່ວປະເທດຈີນ ກໍວ່າໄດ້ ນາຍຮົງເວົ້າວ່າ: ນາຍຮົງກ່າວວ່າ ລາວເຄີຍໄດ້ເບິ່ງການແຂ່ງຂັນກິລາໂອລິມປິກມາກ່ອນ ແຕ່ປົກກະຕິຈະເບິ່ງຈາກໂທລະພາບ ບັດນີ້ລາວວາງແຜນຈະໄປກຸງລອນດອນ ໄປເບິ່ງການແຂ່ງຂັນກິລາສົດໆດ້ວຍຕົນເອງໂລດ ຊຶ່ງນາຍຮົງເວົ້າ ຕື່ມວ່າ ໃນເມື່ອລາວເອງກໍມີເງິນພຽງພໍແດ່ແລ້ວ